
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 703 


6 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός παράβολου. 1 

Τροποποίηση και συμπλήρωση της 36120/ 2000 από¬ 
φασης των Υπουργών Εθνικής Οικονομίας και Γε¬ 
ωργίας «Ρύθμιση θεμάτων εφαρμογής του Καν 

Ε.Ε. 1251/99του Συμβουλίου» (ΦΕΚΒ’73). 2 

Όροι και προϋποθέσεις ορισμού φορέων ελέγχου 
οχημάτων μεταφοράς επικινδύνων εμπορευμάτων, 

όπως ορίζεται στην Ευρωπαϊκή Συμφωνία ΑΩΒ 3 

Σύσταση Νομικού Προσώπου στη Κοινότητα Πολυ- 
δενδρίου Αττικής με την επωνυμία «ΠΝΕΥΜΑΤΙΚΟ 
ΠΟΛΙΤΙΣΤΙΚΟ ΚΑΙ ΑΘΛΗΤΙΚΟ ΚΕΝΤΡΟ ΚΟΙΝΟΤΗ¬ 
ΤΑΣ ΠΟΛΥΔΕΝΔΡΙΟΥ ΑΤΤΙΚΗΣ». 4 

Κατάργηση αμιγούς Δημοτικής Επιχείρησης με την 
επωνυμία «Κοινοτική Επιχείρηση Ανάπτυξης - Του¬ 
ρισμού - Έργων Προμυρίου» Δήμου Σηπιάδος. 5 

Σύσταση αμιγούς Δημοτικής Επιχείρησης με την επω¬ 
νυμία «Αναπτυξιακή Επιχείρηση Δήμου Σηπιάδος» 

Ν. Μαγνησίας. Διακριτικός τίτλος: Αναπτυξιακή Ση¬ 
πιάδος: Ανα. 6 

Έγκριση τροποποίησης των κανονισμών των αμοιβαί¬ 
ων κεφαλαίων «ΜΑΒΡΙΝ ΟΟΝδΕΒνΑΤίνΕ ΜΕΤΟΧΙ¬ 
ΚΟ ΕΣΩΤΕΡΙΚΟΥ» και «ΜΑΒΡΙΝ ΟΒΟννΤΗ ΜΕΤΟ¬ 
ΧΙΚΟ ΕΣΩΤΕΡΙΚΟΥ». 7 


ΑΠΟΦΑΣΕΙ Σ 

Αριθ. ΚΒ/46 (1) 

Καθορισμός παραβόλου 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. - Τις διατάξεις του άρθρου 2 παρ. 3 του Ν. 2740/1999 
(ΦΈ.Κ./186/Τ.Α’). 

2. -Τις διατάξεις του άρθρου 27 του Ν. 2081/1992 (ΦΕΚ 
154 Τ.Α’) με το οποίο προστέθηκε το άρθρο 29 Α’, στο Ν. 
1558/85 «Κυβέρνηση και Κυβερνητικά όργανα». 


3. - Το γεγονός ότι με την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

4. - Την αριθμ. 1039386/441/0006/2000 (ΦΕΚ/571 τ. Β’) 
Απόφαση του Υπουργού Οικονομικών ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών, αποφασίζουμε: 

Ορίζουμε τα υπέρ του Δημοσίου καταβαλλόμενα παρά¬ 
βολα για συμμετοχή στις εξετάσεις πιστοποίησης γνώσης 
των ξένων γλωσσών ως εξής : 

1. - Γιατη συμμετοχή στις εξετάσεις πιστοποίησης γνώ¬ 
σης οποιασδήποτε ξένης γλώσσας επιπέδου I (άρθρο 1 
παρ. 2 του ν. 2740/99) παράβολο δέκα χιλιάδες δρχ. 
(10.000 δρχ.) ή 29,35 ευρώ. 

2. - Για τη συμμετοχή στις εξετάσεις πιστοποίησης γνώ¬ 
σης οποιασδήποτε ξένης γλώσσας επιπέδου II (άρθρο 1 
παρ. 2του Ν. 2740/99) παράβολο δεκαπέντε χιλιάδες δρχ. 
(15.000 δρχ.) ή 44,02 ευρώ. 

Τα παραπάνω ποσά θα εισπράτονται από τις Δ.Ο. Υ. στον 
Κ.Α. Ε. 3741 με κατονομασία «παράβολα από κάθε αιτία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2001 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 46528 (2) 

Τροποποίηση και συμπλήρωση της 36120/2000 απόφα¬ 
σης των Υπουργών Εθνικής Οικονομίας και Γεωργίας 
«Ρύθμιση θεμάτων εφαρμογής του Καν Ε.Ε. 1251/99 
του Συμβουλίου» (ΦΕΚ Β’ 73) 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών για την Εφαρμογή 
της Συνθήκης Προσχώρησης της Ελλάδος στις Ευρωπαϊ¬ 
κές Κοινότητες και ρύθμισης συναφών θεσμικών και ορ¬ 
γανωτικών θεμάτων» (Α’ 280). 

β) του άρθρου 1 παρ. 1,2 και 3του Ν. 1338/1983 «Εφαρ¬ 
μογή του Κοινοτικού Δικαίου» (Α’34), όπως τροποποιήθη¬ 
κε με το άρθρο 6του Ν. 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α’ 70) και του 
άρθρου 65του Ν. 1892/1990 (ΑΊ01). 

γ) του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΑΊ37) όπως προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (ΑΊ54) και αντικαταστάθηκε από το 
άρθρο 1 του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α’38). 

2. Τους Καν. (ΕΕ) 1251/99 του Ευρ. Συμβουλίου (ΕΕΕ 
160/99) και 2316/99 (ΕΕΙ280/99) της Ευρ. Επιτροπής με 
τους οποίους θεσπίζεται και εφαρμόζεται αντίστοιχα το 
καθεστώς στήριξης των παραγωγών ορισμένων αροτραί- 
ων καλλιεργειών και τις μέχρι σήμερα τροποποιήσεις 
τους. 

3. Την αριθμ. ΔΙΔΚ/Φ. 1 /2/11187/12.5.2000 απόφαση 
του Πρωθυπουργού και της Υπουργού Εσωτερικών, Δημ. 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών Δημ. Διοίκησης και 
Αποκέντρωσης» (Β’ 630) 

4. Την αριθμ. 353001/13.4.2000 απόφαση του Πρωθυ¬ 
πουργού και Υπουργού Γεωργίας « Ανάθεση αρμοδιοτή¬ 
των στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη» (Β’ 566) 

5. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Τροποποιούμε την υπ’ αριθμ. 36120/14-1-2000 απόφα¬ 
ση των Υπουργών Εθνικής Οικονομίας και Γεωργίας ως 
ακολούθως: 

1. Το άρθρο 2 αντικαθίσταται ως εξής: 

«Άρθρο 2 

Σε εφαρμογή του άρθρου 8 του Καν. (Ε.Ε.) 2316/99 της 
Ευρ. Επιτροπής και με βάση το άρθρο 3 παρ. 2 του Καν. 
(Ε.Ε.) 1251/99του Συμβουλίου ορίζονται δύο βασικές επι¬ 
φάνειες στην Ελληνική Επικράτεια ως εξής: 

• Βασική Επιφάνεια Αραβοσίτου (Α) με συνολική έκτα¬ 
ση 222.100 εκτάρια και 

• Βασική Επιφάνεια Άλλων Αροτραίων Καλλιεργειών 
(ΑΑΚ) με συνολική έκταση 1.269.600 εκτάρια. 

Για κάθε μία από τις παραπάνω βασικές επιφάνειες θε¬ 
σπίζονται, σύμφωνα με το άρθρο 2 παρ. 6 του Καν. 
1251/99, δύο υποεπιφάνειες τα επί μέρους στοιχεία των 
οποίων καθορίζονται ως εξής: 

ΒΑΣΙΚΗ ΕΠΙΦΑΝΕΙΑ ΑΡΑΒΟΣΙΤΟΥ 

1) Υποεπιφάνεια I: 

α) ΕΚΤΑΣΗ: 218.000 εκτάρια. 

β) ΑΠΟΔΟΣΕΙΣ ΑΝΑ ΕΚΤΑΡΙΟ (σε ισοδύναμο σιτηρών): 

• ΑΡΑΒΟΣΙΤΟΣ: 8,94 τόνοι 

• ΑΠΟΣΥΡΣΕΙΣ ΓΑΙΩΝ : 3,51 τόνοι 


2) Υποεπιφάνεια II: 
α) ΕΚΤΑΣΗ: 4.100 εκτάρια. 

β) ΑΠΟΔΟΣΕΙΣ ΑΝΑ ΕΚΤΑΡΙΟ (σε ισοδύναμο σιτηρών): 

• ΑΡΑΒΟΣΙΤΟΣ : 3,61 τόνοι 

• ΑΠΟΣΥΡΣΕΙΣ ΓΑΙΩΝ : 1,63 τόνοι 

ΒΑΣΙΚΗ ΕΠΙΦΑΝΕΙΑ ΑΛΛΩΝ ΑΡΟΤΡΑΙΩΝ ΚΑΛΛΙΕΡΓΕΙ¬ 
ΩΝ 

1) Υποεπιφάνεια I: 

α) ΕΚΤΑΣΗ: 1.178.300 εκτάρια. 

β) ΑΠΟΔΟΣΕΙΣ ΑΝΑ ΕΚΤΑΡΙΟ (σε ισοδύναμο σιτηρών): 


• ΑΛΛΑ ΣΙΤΗΡΑ ΠΛΗΝ ΑΡΑΒΟΣΙΤΟΥ: 2,47 τόνοι 

• ΕΛΑΙΟΥΧΟΙ ΣΠΟΡΟΙ για την εσοδεία 2001: 3,71 τόνοι 

• ΕΛΑΙΟΥΧΟΙ ΣΠΟΡΟΙ από την εσοδεία 2002 και μετά: 3,51 τόνοι 

• ΠΡΩΤΕΪΝΟΥΧΑ ΦΥΤΑ: 3,51 τόνοι 

• ΑΠΟΣΥΡΣΕΙΣ ΓΑΙΩΝ : 3,51 τόνοι 

• ΣΠΟΡΟΙ ΕΛΑΙΟΥΧΟΥ ΛΙΝΑΡΙΟΥ: 2,47 τόνοι 

• ΚΛΩΣΤΙΚΟ ΛΙΝΑΡΙ: 2,47 τόνοι 

2) Υποεπιφάνεια II: 

α) ΕΚΤΑΣΗ: 91.300 εκτάρια. 

β) ΑΠΟΔΟΣΕΙΣ ΑΝΑ ΕΚΤΑΡΙΟ (σε ισοδύναμο σιτηρών): 

• ΑΛΛΑ ΣΙΤΗΡΑ ΠΛΗΝ ΑΡΑΒΟΣΙΤΟΥ: 1,54 τόνοι 

• ΕΛΑΙΟΥΧΟΙ ΣΠΟΡΟΙ για την εσοδεία 2001: 4,29τόνοι 

• ΕΛΑΙΟΥΧΟΙ ΣΠΟΡΟΙ από την εσοδεία 2002 και μετά: 1,63 τόνοι 

• ΠΡΩΤΕΪΝΟΥΧΑ ΦΥΤΑ: 1,63 τόνοι 

• ΑΠΟΣΥΡΣΕΙΣ ΓΑΙΩΝ : 1,63 τόνοι 

• ΣΠΟΡΟΙ ΕΛΑΙΟΥΧΟΥ ΛΙΝΑΡΙΟΥ: 1,54 τόνοι 

• ΚΛΩΣΤΙΚΟ ΛΙΝΑΡΙ 1,54τόνοι 


Στην υποεπιφάνεια I και στις δύο βασικές επιφάνειες 
(αραβοσίτου - άλλων αροτραίων καλλιεργειών) συμπερι- 
λαμβάνονται οι παρακάτω νομοί της χώρας: 

Αιτωλοακαρνανίας, Άρτας, Αχαίας, Βοιωτίας, Γρεβε- 
νών, Δράμας, Έβρου, Εύβοιας, Ηλείας, Ημαθίας, Θε¬ 
σπρωτίας, Θεσσαλονίκης, Ιωαννίνων, Καβάλας, Καρδί¬ 
τσας, Καστοριάς, Κιλκίς, Κοζάνης, Λακωνίας, Λάρισας, 
Μαγνησίας, Μεσσηνίας, Ξάνθης, Πέλλας, Πιερίας, Πρέ¬ 
βεζας, Ροδόπης, Σερρών, Τρικάλων, Φθιώτιδας, Φλώρι¬ 
νας, Φωκίδας, και Χαλκιδικής. 

Στην υποεπιφάνεια II και στις δύο βασικές επιφάνειες 
(αραβοσίτου - άλλων αροτραίων καλλιεργειών) συμπερι- 
λαμβάνονται οι παρακάτω νομοί της χώρας : 

Αργολίδας, Αρκαδίας, Αττικής, Δωδεκανήσου, Ευρυτα¬ 
νίας, Ζακύνθου, Ηρακλείου, Κέρκυρας, Κεφαλληνίας, Κο¬ 
ρινθίας, Κυκλάδων, Λασιθίου, Λέσβου, Λευκάδας, Ρεθύ- 
μνου, Σάμου, Χανίων, και Χίου. 

2. Το άρθρο 3 αντικαθίσταται ως εξής : 

«Άρθρο 3 

1. Εφαρμογή εθελοντικής απόσυρσης από τους παρα¬ 
γωγούς αροτραίων καλλιεργειών. 

Για την εφαρμογή του άρθρου 6 παρ.5 του Καν (Ε.Ε.) 
1251/99 του Συμβουλίου ορίζεται σαν ανώτατο όριο εθε¬ 
λοντικής απόσυρσης γαιώντο 70 % του συνόλου των επι¬ 
λέξιμων εκτάσεων που αποτελούν αντικείμενο αίτησης 
ενίσχυσης στα πλαίσια του καθεστώτος στήριξης των πα¬ 
ραγωγών ορισμένων αροτραίων καλλιεργειών. 

2. Εφαρμογή μέτρων για την προστασία του περιβάλ¬ 
λοντος στις επιφάνειες που τίθενται υπό καθεστώς από¬ 
συρσης. 

Για την εφαρμογή του άρθρου 6 παρ. 2 του Καν (Ε.Ε.) 
1251/99 λαμβάνονται τα ακόλουθα μέτρα: 

Οι εκτάσεις που τελούν υπό καθεστώς απόσυρσης και 
αποτελούν αντικείμενο δήλωσης των παραγωγών στα 
πλαίσια του καθεστώτος ενίσχυσης των παραγωγών αρο- 
τραίων καλλιεργειών, πρέπει να συντηρούνται από τους 
κατόχους αυτών έτσι ώστε να διατηρείται η γονιμότητα 
του εδάφους και να προστατεύεται το περιβάλλον. Για 
την επίτευξη του στόχου αυτού επιβάλλεται η λήψη των 
παρακάτω μέτρων στα υπό απόσυρση αγροτεμάχια: 

ί. Στα επικλινή, με κλίση πάνω από 6%, αγροτεμάχια 
απαγορεύεται κάθε είδους παρέμβαση συμπεριλαμβανο- 
μένης και της εφαρμογής βελτιωτικών εδάφους. 

ϋ. Στα επίπεδα ή με κλίση ίση ή μικρότερη του 6% και 
πτωχά σε οργανική ουσία εδάφη οι υπό απόσυρση εκτά¬ 
σεις καλλιεργούνται με καθορισμένα φυτικά είδη τα 
οποία συντελούν στη συντήρηση και εμπλουτισμό του 
εδάφους με άζωτο και οργανική ουσία. Τα φυτικά είδη 
που μπορούν να χρησιμοποιηθούν είναι τα εξής: 

• Στις ψυχρές και υγρές περιοχές: Τριφύλλι περσικό 
(ΤπίοΙίυιτι Βθευρίπαΐυπι), Τριφύλλι λειμώνιο (ΤπΐοΙίυπι 
ρΓ3ίθΠ5θ), Τριφύλλι υπόγειο (ΤπίοΙίυηη ΒυόΙθΓαηυηη) 

• Στις θερμές περιοχές: Βίκος (νία3 83ΐίν3), Κουκιά (VI- 
οΐ3 Ρ303), Τριφύλλι αλεξανδρινό (ΤπίοΜυτη ΑΙθΧΒηάιϊηυηη) 

• Στις ξηροθερμικές περιοχές: Λαθούρι (ίΒΐΙτγΐ'υε οί- 

0ΘΓ3). 

Η χρήση οποιωνδήποτε χημικών λιπασμάτων για την 
καλλιέργεια των ως άνω φυτικών ειδών απαγορεύεται. 

Τα ως άνω καλλιεργούμενα φυτικά είδη πρέπει να εν¬ 
σωματώνονται εξ ολοκλήρου στο έδαφος με την κατάλ¬ 
ληλη μηχανική κατεργασία (άροση, δισκοσβάρνισμα 
κ.λ.π.) κατά την περίοδο από 1ης Απριλίου μέχρι 31ης 
Μαίου της περιόδου για την οποία ζητείται η ενίσχυση. 
Απαγορεύεται η οποιαδήποτε κερδοσκοπική χρήση ή 
χρήση για γεωργικούς σκοπούς (βόσκηση, κοπή και συλ¬ 
λογή ως χορτομάζα ή σανός κ.λ.π.) ολόκληρης ή μέρους 
της φυτικής μάζας των εν λόγω φυτικών ειδών. 

ίϋ. Στα λοιπά αγροτεμάχια με κανονική γονιμότητα εδά¬ 
φους δεν γίνεται κανενός είδους παρέμβαση. 

ιν. Στις ζιζανιόπληκτες περιοχές, εάν στα αγροτεμάχια 
που έχουν τεθεί υπό καθεστώς απόσυρσης παρατηρείται 
ανάπτυξη πολυετών επιβλαβών ζιζανίων όπως βέλιου- 
ρας, αγριάδα, κύπερις κ.ά. που να καλύπτουν επιφάνεια 
μεγαλύτερη από το 1/3 του υπό απόσυρση αγροτεμαχί¬ 
ου, πρέπει αυτά να καταστρέφονται με άροση βάθους 10¬ 
Ι 5 εκ. ή με δισκοσβάρνισμα ανάλογου βάθους κατά την 
περίοδο από 1ης Μαίου μέχρι 30ης Ιουνίου, ανάλογα με 
τις κλιματικές συνθήκες κάθε περιοχής 

Με αποφάσεις των Νομαρχών, κατόπιν εισήγησης των 
κατά τόπους αρμοδίων προϊσταμένων των Διευθύνσεων 
Γεωργίας - Αγροτικής Ανάπτυξης των Νομαρχιακών Αυ¬ 
τοδιοικήσεων, καθορίζονται οι λεπτομέρειες εφαρμογής 
της παρούσας στις περιοχές δικαιοδοσίας τους. Οι απο¬ 
φάσεις αυτές πρέπει να βασίζονται στις αγρονομικές συν¬ 
θήκες (ανάγκες θρέψης των καλλιεργούμενων φυτών, 
αναλύσεις εδάφους κ.ά.) καθώς και σε επίσημη επιστη¬ 
μονική πληροφόρηση από σχετική βιβλιογραφία, σε πρό¬ 
σφατες έρευνες και στις τοπικά εφαρμοζόμενες πρακτι¬ 
κές με βάση τις εδαφοκλιματικές συνθήκες της κάθε πε¬ 
ριοχής.» 

3. Η παρούσα απόφαση εφαρμόζεται από την περίοδο 
εμπορίας 2001/02 (1η Ιουλίου 2001), ήτοι από την καλ¬ 
λιεργητική περίοδο αροτραίων καλλιεργειών 2000/2001, 


εκτός των μέτρων για την προστασία του περιβάλλοντος 
που εφαρμόζονται από την περίοδο εμπορίας 2002/03 
(καλλιεργητική περίοδος 2001/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΓΕΩΡΓΙΑΣ 

Β. ΑΡΓΥΡΗΣ 
-♦- 

Αριθ. 32591/3257 (3) 

Όροι και προϋποθέσεις ορισμού φορέων ελέγχου οχημά¬ 
των μεταφοράς επικινδύνων εμπορευμάτων, όπως 
ορίζεται στην Ευρωπαϊκή Συμφωνία ΑϋΒ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του ν.1741/87 (Α’225) «Κύρωση Ευρωπαϊκής Συμφω¬ 
νίας για τη Διεθνή Οδική Μεταφορά Επικινδύνων Εμπο¬ 
ρευμάτων (Α.ϋ.Β) που υπογράφηκε στη Γενεύη την 30η 
Σεπτεμβρίου 1957» του οποίου τα Παραρτήματα τροπο¬ 
ποιήθηκαν με την 50941/40/13-2-1990 (105 Β') απόφαση 
του Υπουργού Μεταφορών «Μεταφορά Επικινδύνων Υλι¬ 
κών» και ειδικότερα τα περιθώρια 10282 και 10283 καθώς 
και τα τμήματα 4 και 5 της Προσθήκης Βία αυτής. 

2. Του άρθρου 9 και του περιθωρίου 211154 του Πα¬ 
ραρτήματος Β του π.δ. 104/99 (113 Α') «Προσαρμογή της 
Ελληνικής Νομοθεσίας προς τις διατάξεις της οδηγίας 
94/55/ΕΚ της 21ης Νοεμβρίου 1994 για την προσέγγιση 
των νομοθεσιών των κρατών μελών σχετικά με τις οδικές 
μεταφορές επικινδύνων εμπορευμάτων», του οποίου τα 
Παραρτήματά τροποποιήθηκαν με τη Φ2/21099/1700/31 - 
3-2000 (509/Β/) κοινή υπουργική απόφαση των Υπουργών 
Εθνικής Οικονομίας και Οικονομικών, Υφ. Περιβάλλοντος 
και Δημοσίων Έργων, Δημόσιας Τάξης, Μεταφορών και 
Επικοινωνιών. 

3. Την 74801/2069/17.5.1990 (349 Β') απόφαση του 
Υπουργού Μεταφορών και Επικοινωνιών «Έκδοση πιστο¬ 
ποιητικού εγκρίσεων μεταφοράς επικινδύνων υλικών 
ΑΟ.Β για Βυτιοφόρα οχήματα διεθνών μεταφορών». 

4. Την 88548/3675/22-11-95 (995 Β') απόφαση του 
Υπουργού Μεταφορών και Επικοινωνιών «Ορισμός του 
Ε.Μ.Π. ως φορέα ελέγχου δεξαμενών (βυτίων) οχημάτων 
μεταφοράς επικινδύνων εμπορευμάτων». 

5. Το γεγονός ότι υπάρχει ανάγκη ορισμού φορέων για 
την διενέργεια των ειδικών τεχνικών επιθεωρήσεων στα 
οχήματα μεταφοράς επικίνδυνων εμπορευμάτων σύμφω¬ 
να με όσα προβλέπονται απάτη Συμφωνία ΑΩΒ καιτο Π.Δ. 
104/99 (113 Α') όπως τροποποιήθηκε με τη Φ2/ 
21099/1700/31-3-2000 (509/Β) και ισχύει. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Ειδικός έλεγχος οχημάτων μεταφοράς επικίνδυνων 
εμπορευμάτων - Φορείς ελέγχου 

1. Ο αρχικός, ο περιοδικός και ο έκτακτος έλεγχος των 
οχημάτων μεταφοράς επικίνδυνων εμπορευμάτων διεξά¬ 
γεται σύμφωνα με τα οριζόμενα στο π.δ. 104/99 και την 
ΚΥΑΦ2/21099/1700/2000(Β509) όπως ισχύουν, από το 
Υπουργείο Μεταφορών και Επικοινωνιών και από «ανα¬ 
γνωρισμένους» από αυτό «Φορείς Ελέγχου ΑΟΒ». 

2. Η αναγνώριση «Φορέων ελέγχου ΑΟΒ» που πληρούν 
τις προϋποθέσεις της παρούσας απόφασης, γίνεται με 
απόφαση του Υπουργού Μεταφορών και Επικοινωνιών, 
ύστερα από εισήγηση της Επιστημονική Επιτροπής του 
άρθρου 2 της παρούσας. 

Άρθρο 2 

Προϋποθέσεις αναγνώρισης «Φορέων ελέγχου ΑΟΒ» 

Οι προϋποθέσεις αναγνώρισης «Φορέων ελέγχου ΑΩΒ» 
είναι οι ακόλουθες: 

α. Μορφή φορέα 

Επιστημονικά εργαστήρια των Τμημάτων Μηχανολό¬ 
γων Μηχανικών ή Χημικών Μηχανικών ΑΕΙ ή άλλων πα¬ 
ρεμφερούς ειδικότητας τμημάτων ή φορέων ιδρυόμενων 
από τα ως άνω τμήματα για το σκοπό αυτό ή νομικά πρό¬ 
σωπα που έχουν πιστοποιηθεί από το Υπουργείο Ανάπτυ¬ 
ξης για τον έλεγχο δοχείων πίεσης και έχουν ως σκοπό 
τον έλεγχο οχημάτων μεταφοράς επικίνδυνων εμπορευ¬ 
μάτων. 

β. Διαπίστευση Φορέα 

Διαπίστευση του φορέα από το Εθνικό Συμβούλιο Δια¬ 
πίστευσης (ΕΣΥΔ) ή άλλο φορέα διαπίστευσης κράτους- 
μέλους της Ευρωπαϊκής Ένωσης. Η υπόψη διαπίστευση 
θα γίνει σύμφωνα με το πρότυπο ΕΝ45004 και θα αφορά 
την πιστοποίηση της διαχείρισης του συστήματος της 
ποιότητας και αξιολόγηση της τεχνικής δυνατότητας του 
φορέα 

Για χρονικό διάστημα ενός έτους από την έναρξη 
ισχύοςτης παρούσας απόφασης, μέχριςότουτο ΕΣΥΔ να 
είναι σε θέση να χορηγήσει τις εν λόγω διαπιστεύσεις, 
αντί αυτών γίνεται δεκτή αξιολόγηση του Φορέα από Επι¬ 
στημονική Επιτροπή που αποτελείται από: 

α) Το Γενικό Διευθυντή Μεταφορών του ΥΜΕ ως πρόε¬ 
δρο αναπληρούμενο από τον Διευθυντή της Διεύθυνσης 
Οδικής Ασφάλειας και Περιβάλλοντος του ΥΜΕ. 

β) Το Διευθυντή της Διεύθυνσης Οδικής Ασφάλειας και 
Περιβάλλοντος του ΥΜΕ, αναπληρούμενο από τον προϊ¬ 
στάμενο του Τμήματος Ελέγχων της ιδίας Διεύθυνσης. 

γ) Το Διευθυντή του Εργαστηρίου Δυναμικής και Κατα¬ 
σκευών του Τμήματος Μηχανολόγων Μηχανικών του 
Ε.Μ.Π., ή τον νόμιμο αναπληρωτή του. 

δ) Το Διευθυντή του Εργαστηρίου Γενικής Χημικής Τε¬ 
χνολογίας του Τμήματος Χημικών Μηχανικών της Πολυ¬ 
τεχνικής Σχολής του ΑΠΘ ή τον νόμιμο αναπληρωτή του. 

ε) Τον Προϊστάμενο του Τμήματος Τεχνικού Ελέγχου 
Οχημάτων της Διεύθυνσης ΟΑΠ του ΥΜΕ, ο οποίος απο¬ 
τελεί και τον εισηγητή της επιτροπής. 

Για την αξιολόγηση γίνεται εμπεριστατωμένη εξέταση 
του φακέλου της κάθε υποψηφιότητας λαμβάνοντας υπό¬ 
ψη την αξιοπιστία του φορέα και την κάλυψη των κριτη¬ 
ρίων του παρόντος άρθρου. 


γ. Διαθεσιμότητα του Φορέα σε πιστοποιημένους πραγ- 
ματογνώμονες ΑϋΒ 

Έργο των πραγματογνωμόνων ΑϋΒ είναι η διενέργεια 
των ειδικών ελέγχων των οχημάτων μεταφοράς επικίνδυ¬ 
νων εμπορευμάτων. 

Η πιστοποίηση των πραγματογνωμόνων ΑΩΒ χορηγεί¬ 
ται από το Υπουργείο Μεταφορών και Επικοινωνιών σε 
όσους έχουν την ειδικότητα του μηχανολόγου μηχανικού 
ή χημικού μηχανικού ή ναυπηγού μηχανικού ή μεταλλειο- 
λόγου μηχανικού ή άλλη σχετική ειδικότητα και έχουν πα¬ 
ρακολουθήσει επιτυχώς σεμινάρια επιμόρφωσης «Πραγ- 
ματογνωμόνων ΑΟΒ», που διοργανώνονται από το ΥΜΕ 
σε συνεργασία με το Εργαστήριο Δυναμικής και Κατα¬ 
σκευών του Τμήματος Μηχανολόγων Μηχανικών του 
Ε.Μ.Π. και το Εργαστήριο Γενικής Χημικής Τεχνολογίας 
του Τμήματος Χημικών Μηχανικών της Πολυτεχνικής 
Σχολής του ΑΠΘ Το πρόγραμμα των σεμιναρίων, η διαδι¬ 
κασία διεξαγωγής τους καθώς και οι προϋποθέσεις που 
πρέπει να πληρούν τα άτομα που τα παρακολουθούν κα¬ 
θορίζονται από το ΥΜΕ σε συνεργασία μετά ανωτέρω επι¬ 
στημονικά εργαστήρια. 

δ. Διαθεσιμότητα τεχνικά ικανού εργαστηρίου 

Κάθε φορέας ελέγχου ΑϋΒ πρέπει να διαθέτει ή να συ¬ 
νεργάζεται με διαπιστευμένο, από το ΕΣΥΔ ή άλλο φορέα 
που θα ορισθεί από αυτό, εργαστήριο για τον έλεγχο οχη¬ 
μάτων μεταφοράς επικίνδυνων εμπορευμάτων. 

Για χρονικό διάστημα ενός έτους από την έναρξη 
ισχύος της παρούσας , μέχρις ότου το ΕΣΥΔ θα είναι σε 
θέση να χορηγήσει τις εν λόγω διαπιστεύσεις, αντί αυτών 
γίνονται δεκτά προσωρινά πιστοποιητικά για την επάρ¬ 
κεια του εργαστηρίου, διάρκειας μέχρι ενός έτους, από 
το Εργαστήριο Δυναμικής και Κατασκευών Ελέγχου του 
Τμήματος Μηχανολόγων του Ε.Μ.Π. ή από το εργαστήριο 
Γενικής Χημικής Τεχνολογίαςτου Τμήματος Χημικών Μη¬ 
χανικών της Πολυτεχνικής Σχολής του ΑΠΘ. 

Άρθρο 3 

Πιστοποιητικά εγκρίσεως ΑΩΒ 

1. Οι εκθέσεις δοκιμών συντάσσονται μετά τη διενέρ¬ 
γεια του ελέγχου και υπογράφονται από τον επιστημονι¬ 
κό υπεύθυνο του εργαστηρίου και από ειδικό πραγματο- 
γνώμονα ΑΘΒ του φορέα. 

2. Οι Υπηρεσίες των ΚΤΕΟ, που έχουν εξουσιοδοτηθεί 
για το σκοπό αυτό, εκδίδουν τα προβλεπόμενα από τη 
Συμφωνία ΑΩΒ πιστοποιητικά Εγκρίσεως ΑΟΒ με βάση τις 
εκδιδόμενες από τον φορέα εκθέσεις δοκιμών. 

3. Οι κατασκευαστές ή ιδιοκτήτες οχημάτων μεταφο¬ 
ράς επικινδύνων εμπορευμάτων απευθύνονται απευθεί¬ 
ας στον εξουσιοδοτημένο φορέα για τη διενέργεια των 
προβλεπομένων από την Συμφωνία ελέγχων και τη σύ¬ 
νταξη των σχετικών εκθέσεων δοκιμής. 

4. Το αντίτιμο για την πραγματοποίηση των δοκιμών κα¬ 
ταβάλλεται στον εξουσιοδοτημένο φορέα. 

5. Τα εξουσιοδοτημένα επιστημονικά εργαστήρια υπο- 
χρεούνται να συνεργάζονται με το ΥΜ Ε για την μετάδοση 
τεχνογνωσίας σε υπαλλήλους του. 

6. Οι εξουσιοδοτημένοι φορείς συμμορφώνονται με την 
ισχύουσα Ελληνική και Κοινοτική νομοθεσία και παρακο¬ 
λουθούν τις διεθνείς εξελίξεις αναφορικά με την εφαρμο¬ 
γή της Συμφωνίας ΑΟΒ. Τα εξουσιοδοτημένα πανεπιστη- 

μιακά εργαστήρια υποχρεούνται να ενημερώνουν το 
Υ.Μ.Ε. για τα θέματα με σχετικές εκθέσεις. 

7. Η εποπτεία των εξουσιοδοτημένων φορέων ασκείται 
από το Υ.Μ.Ε. και από επιστημονικά εργαστήρια του άρ¬ 
θρου 2, της παρούσας που ορίζονται από το ΥΜΕ, βάσει 
προγράμματος ελέγχου που εγκρίνεται από αυτό. 

8. Η εξουσιοδότηση φορέα για τον έλεγχο οχημάτων 
μεταφοράς επικινδύνων εμπορευμάτων ανακαλείται με 
απόφαση του Υπουργού Μεταφορών και Επικοινωνιών αν 
διαπιστωθεί ότι δεν ισχύουν οι προϋποθέσεις υπό τις 
οποίες χορηγήθηκε ή ότι δεν τηρούνται από τον φορέα οι 
υποχρεώσεις του. 

Άρθρο 4 

Τελικές διατάξεις 

1. Η πιστοποίηση από το ΥΜΕ πραγματογνωμόνων που 
είναι πιστοποιημένοι από χώρα μέλος της ΕΕ και έχουν γί¬ 
νει δεκτοί στη χώρα μας από πενταετίας τουλάχιστον 
στον έλεγχο των οχημάτων μεταφοράς επικίνδυνων 
εμπορευμάτων γίνεται ύστερα από εισήγηση της επιτρο¬ 
πής της παρ. 2 του άρθρου 1 χωρίς τα κριτήρια της περί¬ 
πτωσης (γ) του άρθρου 2 της παρούσας. 

2. Η 74801/2069/17.5.1990 απόφαση του Υπουργού ΜΕ 
καταργείται. Οι χορηγηθείσες μέχρι σήμερα εξουσιοδο¬ 
τήσεις Φορέων για τον περιοδικό έλεγχο οχημάτων μετα¬ 
φοράς επικίνδυνων εμπορευμάτων θα πρέπει να ανανεω¬ 
θούν σύμφωνα με τις διατάξεις της παρούσας μέχρι την 
31.12.2001. 

3. Ο προγραμματισμός του αρχικού ελέγχου των κυ- 
κλοφορούντων οχημάτων μεταφοράς επικίνδυνων εμπο¬ 
ρευμάτων γίνεται με εγκύκλιο του Υ.Μ.Ε. με βάση τις υφι¬ 
στάμενες δυνατότητες ελέγχου. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάΐου 2001 

ΟΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ. 08/Δ.Τ.Α,/οικ. 10331 (4) 

Σύσταση Νομικού Προσώπου στη Κοινότητα Πολυδεν- 
δρίου Αττικής με την επωνυμία «ΠΝΕΥΜΑΤΙΚΟ ΠΟΛΙ¬ 
ΤΙΣΤΙΚΟ ΚΑΙ ΑΘΛΗΤΙΚΟ ΚΕΝΤΡΟ ΚΟΙΝΟΤΗΤΑΣ ΠΟ- 
ΛΥΔΕΝΔΡΙΟΥ ΑΤΤΙΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1) Τις διατάξεις του άρθρου 203 του Π.Δ. 410/95. 

2) Τις ρυθμίσεις του άρθρου 29 Α' του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

3) Την αριθμ. 15/2000 απόφαση του Κοινοτικού Συμ¬ 
βουλίου της Κοινότητας Πολυδενδρίου, αποφασίζουμε: 

1. Σύσταση - Επωνυμία 

Συστήνουμε στην Κοινότητα Πολυδενδρίου Αττικής Νο¬ 
μικό Πρόσωπο Δημοσίου Δικαίου με το όνομα «ΠΝΕΥΜΑ¬ 
ΤΙΚΟ ΠΟΛΙΤΙΣΤΙΚΟ ΚΑΙ ΑΘΛΗΤΙΚΟ ΚΕΝΤΡΟ ΚΟΙΝΟΤΗ¬ 
ΤΑΣ ΠΟΛΥΔΕΝΔΡΙΟΥ ΑΤΤΙΚΗΣ». 


2. Έδρα 

Έδρα του νομικού προσώπου είναι η Κοινότητα Πολυ¬ 
δενδρίου. 

3. Σκοπός 

Σκοπός του παραπάνω συνιστώμενου Νομικού Προσώ¬ 
που είναι: 

α) Η ανάπτυξη ενός πολιτιστικού κινήματος όλων των 
κατοίκων του Πολυδενδρίου με τη δημιουργία των ανα¬ 
γκαίων και ικανών για αυτό προϋποθέσεων. 

β) Η διαμόρφωση συνειδήσεων ικανών να δημιουργή¬ 
σουν μια νέα κοινωνική συλλογικότητα με ανθρωποκε¬ 
ντρικό περιεχόμενο. 

γ) Η διάσωση και διατήρηση της ελληνικής πολιτιστικής 
κληρονομιάς και των παραδόσεων καθώς επίσης και η 
γνωριμία με την παγκόσμια πολιτιστική δημιουργία. 

δ) Η παροχή ίσων ευκαιριών διατήρησης της πνευματι¬ 
κής και πολιτιστικής κληρονομιάς όλων των εθνικοτήτων 
που ζουν και εργάζονται στα όρια της κοινότητας Πολυ¬ 
δενδρίου. 

ε) Η κατανόηση των επιστημονικών αρχών της συστη¬ 
ματικής σχέσης του ανθρώπου με το φυσικοκοινωνικό 
του περιβάλλον. 

στ) Η καλλιέργεια των πνευματικών, καλλιτεχνικών και 
σωματικών δυνατοτήτων των πολιτών, 
ζ) Η ανάπτυξη προγραμμάτων μαζικού αθλητισμού, 
η) Η καλλιέργεια φιλάθλου πνεύματος εντός και εκτός 
αθλητικών χώρων. 

θ) Η ανάπτυξη της συνεργασίας με φορείς (φυσικά ή νο¬ 
μικά πρόσωπα δημοσίου ή ιδιωτικού δικαίου) και συλλό¬ 
γους, το Υπ. Πολιτισμού, τη ΓΓΑ, τις Ομοσπονδίες Αθλη¬ 
μάτων κλπ. που προωθούν τους παραπάνω σκοπούς και 
τέλος 

ι) Η ανέγερση Πολιτιστικού Κέντρου με αίθουσες πολ¬ 
λαπλών χρήσεων. 

Οι παραπάνω σκοποί του Νομικού Προσώπου επιτυγ¬ 
χάνονται με τη δημιουργία και λειτουργία διαφόρων τμη¬ 
μάτων και με την πραγματοποίηση ποικιλόμορφων δρα¬ 
στηριοτήτων και ενεργειών όπως: 

α) Κοινοτική-Σχολική Βιβλιοθήκη, συμβατική και ηλε¬ 
κτρονική με αναγνωστήριο και δανειστικό τμήμα που κα¬ 
λύπτει την ελληνική και ξένη βιβλιογραφία, 
β) Επιμορφωτικά σεμινάρια ποικίλης θεματολογίας, 
γ) Οργάνωση εκδηλώσεων για την προβολή και διάδο¬ 
ση των επιστημών και τεχνών (διαλέξεις, περιοδικές εκ¬ 
θέσεις κλπ.) 

δ) Μόνιμο εκθετήριο έργων τέχνης (πινακοθήκη, γλυ¬ 
πτοθήκη κλπ.) 

ε) Θεατρικό τμήμα, κουκλοθέατρο, θέατρο σκιών, 
στ) Λέσχη κινηματογράφου για την προβολή έργων ποι¬ 
ότητας με συζητήσεις και αναλύσεις, βραβεύσεις σκηνο¬ 
θετών, ηθοποιών κλπ. 
ζ) Λέσχη φωτογραφίας. 

η) Φιλαρμονική ορχήστρα, μουσικά συγκροτήματα, χο¬ 
ρωδία, οργάνωση δισκοθήκης κλπ. για την προβολή, διά¬ 
δοση και διδασκαλία της μουσικής, 
θ) Συγκροτήματα λαϊκών χορών, 
ι) Περιβαλλοντικό τμήμα ποικίλλων δραστηριοτήτων σε 
συνεργασία μετά σχολεία της περιοχής. 

κ) Οργάνωση και ανάπτυξη κάθε είδους αθλητικής δρα¬ 
στηριότητας σε συνεργασία μετά σχολεία της περιοχής, 
λ) Οργάνωση και ανάπτυξη κάθε είδους αθλητικής δρα- 

στηριότητας (αθλητικές εκδηλώσεις, αγώνες, επιμορφω¬ 
τικά σεμινάρια, διαλέξεις, συζητήσεις κλπ.) 

μ) Λειτουργία και διαχείριση των αθλητικών εγκαταστά¬ 
σεων της Κοινότητας Πολυδενδρίου. 

ν) Προγράμματα ομαδικής άθλησης και αξιοποίηση των 
ήδη υπαρχόντων. 

ξ) Πρόσληψη του αναγκαίου κατάλληλου και ειδικευμέ¬ 
νου προσωπικού για την πραγματοποίηση των παραπάνω 
δραστηριοτήτων. 

ο) Συγκρότηση επιτροπών για τη διαμόρφωση εισηγή¬ 
σεων προς το Δ.Σ. του Κέντρου επί των συγκεκριμένων 
θεμάτων που αυτό ορίζει. 

4. Πόροι: 

Πόροι του Νομικού Προσώπου είναι: 
α) Η ετήσια επιχορήγηση του Πνευματικού, Πολιτιστι¬ 
κού και Αθλητικού Κέντρου με 3.000.000 δρχ. 

β) Η επιχορήγηση και κάθε άλλη παροχή του κράτους 
προς το Πνευματικό, Πολιτιστικό και Αθλητικό Κέντρο. 

γ) Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες από οποιοδήποτε φυσικό ή Νο¬ 
μικό Πρόσωπο μετά από απόφαση του Δ.Σ. για την απο¬ 
δοχή του. 

δ) Κάθε έσοδο που προέρχεται από τη συμβολική χρη¬ 
ματική συμμετοχή αυτών, οι οποίοι κάνουν χρήση των 
πραγμάτων ή υπηρεσιών του Νομικού Προσώπου. 

ε) Κάθε έσοδο από την κινητή και ακίνητη περιουσία του 
και 

στ) Κάθε άλλη νόμιμη πρόσοδος. 

5. ΔΙΟΙΚΗΣΗ: 

Το Νομικό Πρόσωπο διοικείται από επταμελές Δ.Σ. το 
οποίο αποτελείται από: 

α) Τον πρόεδρο της Κοινότητας ή έναν Κοινοτικό Σύμ¬ 
βουλο ή ένα λαϊκό μέλος που ορίζεται από αυτόν ως πρό¬ 
εδρος του Δ.Σ. του Νομικού Προσώπου. 

β) Δύο Κοινοτικούς Συμβούλους που ορίζονται με από¬ 
φαση του κοινοτικού συμβουλίου. 

Σε περίπτωση ορισμού Κοινοτικού Συμβούλου ως Προ¬ 
έδρου του Νομικού Προσώπου το Κ.Σ. ορίζει έναν Κοινο¬ 
τικό Σύμβουλο ως μέλος του Δ.Σ. 

γ) Τέσσερα (4) λαϊκά μέλη μη κοινοτικούς συμβούλους 
που ορίζονται με απόφαση του Κοινοτικού Συμβουλίου. 
Σε περίπτωση ορισμού Κοιν. Συμβούλου ως προέδρου 
του Νομικού Προσώπου, το Κ.Σ. ορίζει πέντε (5) λαϊκά μέ¬ 
λη. 

Το Δ.Σ. στην πρώτη του συνεδρίαση εκλέγει τον Αντι¬ 
πρόεδρο, το Γραμματέα και τον Ταμία. 

Η θητεία των μελών του Δ.Σ. είναι διετής και ο ορισμός 
του γίνεται εντός του Ιανουάριου του πρώτου και του τρί¬ 
του έτους της θητείας του Κοινοτικού Συμβουλίου. 

Τα μέλη του Δ.Σ. πρέπει να είναι μόνιμοι κάτοικοι ή δη¬ 
μότες Πολυδενδρίου. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, ή η δια¬ 
χείριση και η εποπτεία του Νομικού Προσώπου διέπονται 
από τις προβλεπόμενες από το Δημοτικό και Κοινοτικό 
Κώδικα Διατάξεις. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο του Δ.Σ. και όταν αυτός 
κωλύεται ή απουσιάζει από τον Αντιπρόεδρο ή το Γ ραμ¬ 
ματέα. 


6. ΑΚΡΟΤΕΛΕΥΤΑΙΑΔΙΑΤΑΞΗ-ΚΑΛΥΨΗΣ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Πο¬ 
λυδενδρίου ύψους 3.000.000 δρχ. για το τρέχον έτος και 
για κάθε επόμενο οικονομικό έτος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 24 Μαΐου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. 164635 (5) 

Κατάργηση αμιγούς Δημοτικής Επιχείρησης με την επω¬ 
νυμία «Κοινοτική Επιχείρηση Ανάπτυξης - Τουρισμού - 
Έργων Προμυρίου» Δήμου Σηπιάδος. 

Ο ΓΕΝΙΚΟΣ ΓΡΑΜΜΑΤΕΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 284 του Π.Δ. 410/95. (Δη¬ 
μοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την απόφαση του Νομάρχη Μαγνησίας αριθμ. 
3534/5.5.1994 με την οποία συστήθηκε η «Κοινοτική Επι¬ 
χείρηση Ανάπτυξης - Τουρισμού - Έργων Προμυρίου». 

4. Την αριθμ. 11/2001 απόφαση του Δημοτικού Συμβου¬ 
λίου Σηπιάδος, αποφασίζουμε: 

Καταργείται η Δημοτική Επιχείρηση με την επωνυμία 
«Κοινοτική Επιχείρηση Ανάπτυξης- Τουρισμού- Έργων 
Προμυρίου» που είχε συσταθεί με την αριθμ. 3534/5-5- 
1994 απόφαση του Νομάρχη Μαγνησίας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Σηπιάδος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 10 Μαΐου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-Φ- 

Αριθ. 164072 (6) 

Σύσταση αμιγούς Δημοτικής Επιχείρησης με την επωνυ¬ 
μία «Αναπτυξιακή Επιχείρηση Δήμου Σηπιάδος» Ν. 
Μαγνησίας. Διακριτικός τίτλος: Αναπτυξιακή Σηπιά¬ 
δος: Ανα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277-284, 287, 291 και 304 
του Π.Δ. 410/95. (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την από Ιούνιο 2000 οικονομοτεχνική μελέτη. 

4. Την αριθμ. 12/2001 απόφαση του Δημοτικού Συμβου¬ 
λίου Σηπιάδος, αποφασίζουμε: 

Άρθρο 1. 

Συνιστάται στο Δήμο Σηπιάδος Αμιγή Δημοτική Επιχεί¬ 
ρηση σύμφωνα με τις διατάξεις των άρθρων 277 και επο¬ 
μένων του Δ.Κ.Κ. Η Επωνυμία της Επιχείρησης είναι: 
«Αναπτυξιακή Επιχείρηση Δήμου Σηπιάδος-Αμιγής Δημο¬ 
τική Επιχείρηση». 

Και ο διακριτικός τίτλος: Αναπτυξιακή Σηπιάδος: Ανα. Σ. 

Άρθρο 2. 

Σκοπός της επιχείρησης είναι: 

• Η έρευνα, ο προγραμματισμός, ο σχεδιασμός, η εκτέ¬ 
λεση εργασιών, η εκπόνηση μελετών, η εκτέλεση έργων, 
η διενέργεια προμηθειών και η παροχή πόσης φύσεως 
υπηρεσιών με βασικό στόχο την ανάπτυξη, την βελτίωση 
των περιβαλλοντικών όρων, την βελτίωση των συνθηκών 
διαβίωσης των κατοίκων, καθώς και την ανάληψη πρωτο¬ 
βουλιών για την ενημέρωση, πληροφόρηση των κατοίκων 
και την προβολή. 

• Η προστασία και ανάδειξη του φυσικού, οικιστικού και 
πολιτιστικού περιβάλλοντος καθώς και η διαχείριση 
απορριμάτων. 

• Η υποβοήθηση και προώθηση τοπικών αναπτυξιακών 
πρωτοβουλιών και η υλοποίηση προγραμμάτων της Ε.Ε. 

• Η παροχή υπηρεσιών στον τομέα του πολιτισμού και 
του αθλητισμού. 

• Η εκπόνηση μελετών, του προγράμματος ΕΠΤΑ και Γ’ 
ΚΠΣ για λογαριασμό του Δήμου, η εκτέλεση των έργων 
αυτών, η διενέργεια προμηθειών και η παροχή πόσης φύ¬ 
σεως υπηρεσιών, η εκμετάλλευσή του από τη δημοτική 
Αναπτυξιακή Επιχείρηση τωντουριστικών γενικά δραστη¬ 
ριοτήτων. 

• Η συμμετοχή της επιχείρησης με όλα τα τμήματα της 
στην Κοινοτική πρωτοβουλία αγροτικής ανάπτυξης 
ΙΈΑϋΕΠ, στην κατάθεση προτάσεων για την ανάπτυξη 
του «Αγροτουρισμού». 

• Εκμετάλλευση τμημάτων του δάσους για βοσκή, δη¬ 
μιουργία έργων αναψυχής και αθλητικών εγκαταστάσεων 
σε τμήματα του δάσους, για την ανάπτυξη εναλλακτικών 
μορφών τουρισμού, την εκμετάλλευση των υδάτινων πό¬ 
ρων, τόσο από εθνικούς όσο και από πόρους της Ε.Ε. 

• Δημιουργία σχολών εκπαίδευσης νέων της περιοχής 
και λοιπών εργασιών παραδοσιακού χαρακτήρα. 

• Εκπόνηση μελετών και κατασκευή έργων που σχετί¬ 
ζονται με την προστασία της χλωρίδας και πανίδας της 
περιοχής και γενικότερα της προστασίας του περιβάλλο¬ 
ντος, σε συνεργασία με Πανεπιστημιακά ιδρύματα της 
Ελλάδας και του εξωτερικού. 

• Η ανάδειξη της πολιτιστικής κληρονομιάς των ηθών 
και εθίμων, η πολιτιστική παρέμβαση στα πολιτιστικά 
δρώμενα και εκδηλώσεις του τόπου σ’ ολόκληροτο Δήμο. 

• Η τεχνική και επιστημονική υποστήριξη, ανάληψη 
ερευνών, μελετών και έργων που έχουν σχέση με τον 
πρωτογενή, τον δευτερογενή και τριτογενή τομέα, τον 
συντονισμό και την υλοποίηση προγραμμάτων χρηματο¬ 
δοτούμενων, από εθνικούς και Κοινοτικούς πόρους. 

• Την συνεργασία με άλλες αναπτυξιακές Επιχειρήσεις 
του Νομού. 

• Δημιουργία πόρων της επιχείρησης μέσα από την 
ανάπτυξη των προαναφερόμενων ενεργειών, για την αυ¬ 
τόνομη διοίκηση και διαχείρισή της. 


Άρθρο 3. 

Η Επιχείρηση διοικείται από επταμελές Διοικητικό Συμ¬ 
βούλιο του οποίου τα μέλη ορίζονται από το Δημοτικό 
Συμβούλιο μαζί με τους αναπληρωτές του. Από τα μέλη 
αυτά τέσσερα (4) τουλάχιστον είναι αιρετοί του Δήμου. 
Από τους οριζόμενους ως μέλη του Δ.Σ. αιρετούς εκπρο¬ 
σώπους ένας προέρχεται από τη μειοψηφία. Μέλη επίσης 
του Δ. Σ. είναι δύο (2) δημότες. Τέλος στο Διοικητικό Συμ¬ 
βούλιο της Επιχείρησης συμμετέχει και ένας (1) εκπρό¬ 
σωπος κοινωνικού φορέα. Στα μέλη του Διοικητικού Συμ¬ 
βουλίου προστίθεται ένας (1) εκπρόσωπος των εργαζο¬ 
μένων στην Επιχείρηση μειώνοντας τους δημότες σε ένα, 
χωρίς αλλαγή της συστατικής πράξης σε περίπτωση που 
στην Επιχείρηση οι εργαζόμενοι είναι πάνω από είκοσι. 

Άρθρο 4. 

Έδρα της επιχείρησης ορίζεται το δημοτικό κατάστημα 
του Δήμου Σηπιάδος, Νομού Μαγνησίας, με έδρατο Λαύ- 
κο. 

Άρθρο 5. 

Το αρχικό κεφάλαιο της Επιχείρησης διατίθεται από τον 
Δήμο Σηπιάδος και ανέρχεται στο ποσό των 3.000.000 
δρχ. 

Άρθρο 6. 

Πόροι της επιχείρησης είναι: 

Έσοδα από την άσκηση των δραστηριότητος της Επι¬ 
χείρησης. 

Έσοδα από το τμήμα τουριστικής ανάπτυξης κεφάλαιο 
της επιχείρησης διατίθεται από τον Δήμο Σηπιάδος και 
ανέρχεται στο ποσό των 3.000.000 δρχ. 

Έσοδα από το τμήμα ερευνών και μελετών. 

Έσοδα από το τμήμα εκτέλεσης εργασιών. 

Άρθρο 7. 

Η Επιχείρηση διαλύεται: 

Με απόφαση του Δημοτικού Συμβουλίου που λαμβάνε- 
ται με απόλυτη πλειοψηφία των μελών του. 

Άρθρο 8. 

Η εκκαθάριση της επιχείρησης μετά τη διάλυση της 
ενεργείται από δύο εκκαθαριστές, οι οποίοι ορίζονται με 
απόφαση του Δημοτικού Συμβουλίου, εφόσον η συστατι¬ 
κή πράξη δεν προβλέπει ορισμό ειδικών εκκαθαριστών. 

Άρθρο 9. 

Η συγκρότηση, λειτουργία και διαχείριση και εποπτεία 
της Επιχείρησης διέπονται από τις διατάξεις των άρθρων 
277 επ. Δ.Κ.Κ. (Π. Δ. 410/95). 

Άρθρο 10. 

Η διάρκεια της Επιχείρησης ορίζεται για δέκα (10) χρό¬ 
νια μέχρι 31.12.2001. 

Ακροτελεύτιο άρθρο - Κάλυψη δαπάνης 

Με την παρούσα απόφαση προκαλείται δαπάνη σε βά¬ 
ρος του Προϋπολογισμού Δήμου Σηπιάδος οικονομικού 
έτους 2001 ύψους 3.000.000 δρχ. και στον Κ.Α. 211.9β. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 10 Μαΐου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 1612/23.5.2001 (7) 

Έγκριση τροποποίησης των κανονισμών των αμοιβαίων 
κεφαλαίων «ΜΑΒΡΙΝ ΟΟΝδΕΒνΑΤίνΕ ΜΕΤΟΧΙΚΟ 
ΕΣΩΤΕΡΙΚΟΥ» και «ΜΑΒΡΙΝ ΟΒΟννΤΗ ΜΕΤΟΧΙΚΟ 
ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 11/244/15.5.2001) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 
Α167) «Εταιρείες επενδύσεωνχαρτοφυλακίου, αμοιβαία κε¬ 
φάλαια, διατάξεις εκσυγχρονισμού και εξυγιάνσεως της κε¬ 
φαλαιαγοράς και άλλες διατάξεις» όπως ισχύει. 

2. Την απόφαση 1/71/2.4.1996 του Διοικητικού Συμβουλί¬ 
ου της Επιτροπής Κεφαλαιαγοράς, με την οποία εξουσιοδο¬ 
τεί την Εκτελεστική Επιτροπή για τη λήψη αποφάσεων, σύμ¬ 
φωνα με την παράγραφο 2 του άρθρου 78του Ν. 1969/1991 
(ΦΕΚΑ 167) «Εταιρείεςεπενδύσεωνχαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις», όπως ισχύει. 

3. Τους κανονισμούς των ανωτέρω αμοιβαίων κεφαλαί¬ 
ων που διαχειρίζεται η εταιρεία «ΜΑΒΡΙΝ ΑΕΔΑΚ». 

4. Τις από 30.4.2001 και 10.5.2001 αιτήσεις της διαχει- 
ρίστριας εταιρείας «ΜΑΒΡΙΝ ΑΕΔΑΚ» με τους υποβληθέ- 


ντεςτροποποιημένους κανονισμούς των παραπάνω αμοι¬ 
βαίων κεφαλαίων τους οποίους υπογράφει ο θεματοφύ- 
λακας, «ΤΡΑΠΕΖΑ ΠΕΙΡΑΙΩΣ Α.Ε.». 

5. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

α) Εγκρίνει την τροποποίηση των άρθρων 1 παράγρα¬ 
φος 2 και 2Α του κανονισμού του αμοιβαίου κεφαλαίου 
«ΜΑΒΡΙΝ 00Ν8ΕΒνΑΤΐνΕ ΜΕΤΟΧΙΚΟ ΕΣΩΤΕΡΙΚΟΥ», 
σύμφωνα με τον υποβληθέντα από τη διαχειρίστρια εται¬ 
ρεία «ΜΑΒΡΙΝ ΑΕΔΑΚ» τροποποιημένο κανονισμό. Οι 
τροποποιήσεις αφορούν το στόχο της επενδυτικής πολι¬ 
τικής καιτηνονομασίατου αμοιβαίου κεφαλαίου που εφε¬ 
ξής είναι «ΜΑΒΡΙΝ ΙΝΟΟΜΕ ΟΜΟΛΟΓΙΑΚΟ ΔΙΕΘΝΕΣ». 

β) Εγκρίνει την τροποποίηση του άρθρου 2Ατου κανο¬ 
νισμού του αμοιβαίου κεφαλαίου «ΜΑΒΡΙΝ ΟΒΟ\Α/ΤΗ ΜΕ¬ 
ΤΟΧΙΚΟ ΕΣΩΤΕΡΙΚΟΥ», σύμφωνα με τον υποβληθέντα 
από τη διαχειρίστρια εταιρεία «ΜΑΒΡΙΝ ΑΕΔΑΚ» τροπο¬ 
ποιημένο κανονισμό. Ητροποποίηση αφορά το στόχοτης 
επενδυτικής πολιτικής του αμοιβαίου κεφαλαίου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Α' Αντιπρόεδρος 
ΓΕΩΡΓΙΟΣ Ν. ΦΛΩΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




